องอาจ จี้ กกต.สอบเกณฑ์คนแพร่แห่รับ บิ๊กตู่ หวั่นแฝงการเมือง
องอาจ จี้ กกต.สอบเกณฑ์คน จ.เเพร่ ต้อนรับ บิ๊กตู่ ซัดชงขึ้นค่าแรงไม่ดูตาม้าตาเรือ ไล่นายกฯไปเตือน พลังประชารัฐ เลิกประชานิยมสุดขั้ว,เมื่อวันที่ 16 มี.ค.62 นายองอาจ คล้ามไพบูลย์ ที่ปรึกษาหัวหน้าพรรคประชาธิปัตย์ (ปชป.) กล่าวถึงกรณีปรากฏข่าวเผยแพร่ทางสื่อออนไลน์ ว่ามีการสั่งการให้นายอำเภอเกณฑ์คนไปฟัง พล.อ.ประยุทธ์ จันทร์โอชา นายกฯและหัวหน้า คสช.ปราศรัย จ.แพร่ ว่า ขณะนี้ผู้ว่าฯทุกภาคส่วน ต้องระมัดระวังในการดำเนินการใด ที่ใช้งบทรัพย์สินราชการเอื้อประโยชน์ให้พรรคใดพรรคหนึ่ง โดยเฉพาะเอื้อ พล.อ.ประยุทธ์ หนึ่งในแคนดิเดตนายกฯของพรรคพลังประชารัฐ (พปชร.) ต้องระมัดระวัง ไม่ให้เกิดการเอาเปรียบกันทางการเมือง ถ้าไม่ใช่แคนดิเดตนายกฯ ข้าราชการจะดำเนินการอย่างไรคงไม่ได้มีผลเสียหาย แต่เมื่อ พล.อ.ประยุทธ์ เป็นแคนดิเดตนายกฯ อาจทำให้เกิดมีผลประโยชน์ทับซ้อนเกิดขึ้น แม้อ้างว่าไปราชการ ก็ถือว่า เอาเปรียบพรรคการเมืองอื่น เรื่องนี้อยากเรียกร้องให้ กกต.เข้าไปตรวจสอบว่า การเกณฑ์คนลักษณะดังกล่าวทำได้หรือไม่ ผิดหรือไม่ โดยเฉพาะ 7 วัน หลังจากนี้ก่อนถึงวันลงคะแนน พบว่า พล.อ.ประยุทธ์ ได้มีกำหนดการไปตรวจราชการเกือบทุกวัน ในหลายพื้นที่ทั่วประเทศไทย เป็นการส่อเจตนาของการแอบแฝงหาเสียงหรือไม่ กกต.ต้องไปตรวจสอบ เพื่อให้การเลือกตั้งเป็นไปอย่างสุจริตและเที่ยงธรรม,นายองอาจ กล่าวถึงกรณีที่ พล.อ.ประยุทธ์ ออกมาเขียนเป็นสารเตือนพรรคการเมืองต่างๆ ให้ระมัดระวังการหาเสียงที่ใช้งบฯจำนวนมาก ตนคิดว่า นายกฯควรเตือนพรรคพลังประชารัฐ ที่เอาชื่อท่านไปเป็นแคนดิเดตนายกฯ ก่อนพรรคการเมืองอื่นจะดีกว่า เพราะพรรคพลังประชารัฐมักออกนโยบายประชานิยมสุดขั้ว เกทับบลัฟแหลก เพิ่มจำนวนเงินในนโยบาย อาทิ การเพิ่มค่าแรงขั้นต่ำ พรรคอื่นนำเสนอ นโบายซึ่งสามารถปฏิบัติได้จริง เช่น ประชาธิปัตย์ เสนอประกันรายได้ของผู้ใช้แรงงานประมาณวันละ 400 บาท แต่พลังประชารัฐ มาเกทับเพิ่มเป็น 425 บาท เป็นต้น ประชานิยมสุดขั้วก่อให้เกิดผลกระทบต่อเศรษฐกิจ วินัยการเงินการคลัง ภาวะเงินเฟ้อ ข้าวของราคาแพงขึ้นมาโดยทันที การมุ่งหวังได้คะแนนเสียงเฉพาะหน้า โดยไม่คำนึงถึงความเสียหายใดๆ เป็นเรื่องไม่ถูกต้อง นายกฯควรรีบไปเตือนพลังประชารัฐ ว่า ระยะเวลาที่เหลือ 7 วัน นับจากนี้ ไม่ควรออกนโยบายประชานิยมสุดขั้วอีก โดยเฉพาะนโยบายการเพิ่มค่าแรงขั้นต่ำ โดยไม่ดูตาม้าตาเรือ จะกระทบอย่างมากต่อธุรกิจขนาดกลาง และขนาดย่อม กระทบต่อการตัดสินใจย้ายฐานการผลิตจากประเทศไทยไปประเทศอื่น. 
องอาจ จี้ กกต.สอบเกณฑ์คน จ.แพร่ ต้อนรับ บิ๊กตู่ ซัดชงขึ้นค่าแรงไม่ดูตาม้าตาเรือ ไล่นายกฯไปเตือน พลังประชารัฐ เลิกประชานิยมสุดขั้ว
เลือกตั้ง62,ประชาธิปัตย์,ปชป.,องอาจ คล้ามไพบูลย์,เลือกตั้ง